**ROKIŠKIO RAJONO SAVIVALDYBĖS ADMINISTRACIJOS**

**DIREKTORIUS**

###### ĮSAKYMAS

**DĖL LEIDINIŲ LEIDYBOS FINANSAVIMO IŠ ROKIŠKIO RAJONO SAVIVALDYBĖS BIUDŽETO 2024-ŲJŲ METŲ I-OJO KONKURSO REZULTATŲ IR LĖŠŲ PASKIRSTYMO PATVIRTINIMO**

2024 m. vasario 29 d. Nr. AV-131

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2022 m. liepos 29 d. sprendimu Nr. TS-193 patvirtintu Leidinių leidybos finansavimo iš Rokiškio rajono savivaldybės biudžeto lėšų tvarkos aprašo 27 punktu, Rokiškio rajono savivaldybės administracijos direktoriaus 2023 m. rugsėjo 21 d. įsakymo Nr. AV-634 „Dėl 2024 metų I-ojo leidybos projektų dalinio finansavimo iš Rokiškio rajono savivaldybės biudžeto konkurso sąlygų tvirtinimo”, Rokiškio rajono savivaldybės administracijos direktoriaus 2024 m. vasario 26 d. įsakymo Nr. AV-119 „Dėl 2024 metų leidybos ir komunikacijos finansavimo lėšų paskirstymo“ 1 punkto 1.1. papunkčiu bei atsižvelgdamas į Rokiškio rajono savivaldybės Kultūros ir turizmo tarybos rekomendaciją (2024 m. sausio 30 d. posėdžio protokolo Nr. KTP-1 nutarimas Nr. 3),

1. T v i r t i n u Leidinių leidybos finansavimo iš Rokiškio rajono savivaldybės biudžeto lėšų 2024 m. I-ojo konkurso rezultatus.

2. S k i r i u lėšas šiems projektams finansuoti:

2.1. Monografija „PANEMUNIS. Čedasai. Suvainiškis“ – 6300,00. Vykdytojas – Venantas Mačiekus ir Viešoji įstaiga „Versmės“ leidykla;

2.2. Leidinio „Posmai tau, Rokiški“ parengimas ir leidyba – 2880,00. Vykdytojas – Rokiškio rajono savivaldybės Juozo Keliuočio viešoji biblioteka;

2.3. Parodos katalogas „Primityvioji tapyba. Šeštoji respublikinė konkursinė paroda Monikos Bičiūnienės premijai laimėti“ – 1320,00. Vykdytojas – Rokiškio krašto muziejus.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas